CELEX: 52021PC0710
Language: fi
Date: 2021-11-23
Title: Ehdotus NEUVOSTON TÄYTÄNTÖÖNPANOPÄÄTÖS täytäntöönpanopäätöksen (EU) 2018/1490 muuttamisesta luvan antamiseksi Unkarille jatkaa direktiivin 2006/112/EY 287 artiklasta poikkeavan erityistoimenpiteen soveltamista

EUROOPAN KOMISSIO
            Bryssel 23.11.2021
            COM(2021) 710 final
            2021/0368(NLE)
            
            Ehdotus
            NEUVOSTON TÄYTÄNTÖÖNPANOPÄÄTÖS
            täytäntöönpanopäätöksen (EU) 2018/1490 muuttamisesta luvan antamiseksi Unkarille jatkaa direktiivin 2006/112/EY 287 artiklasta poikkeavan erityistoimenpiteen soveltamista
            
               
         
         
            
               PERUSTELUT
            
            
               Yhteisestä arvonlisäverojärjestelmästä 28. marraskuuta 2006 annetun direktiivin 2006/112/EY
                  1
               , jäljempänä ’alv-direktiivi’, 395 artiklan 1 kohdan mukaan neuvosto voi yksimielisesti komission ehdotuksesta antaa jäsenvaltiolle luvan soveltaa kyseisestä direktiivistä poikkeavia erityistoimenpiteitä veronkannon yksinkertaistamiseksi tai tietyntyyppisten verovilppien taikka veron kiertämisen estämiseksi.
            
            
               Unkari on pyytänyt kirjeellä, jonka komissio kirjasi saapuneeksi 19. huhtikuuta 2021, lupaa jatkaa alv-direktiivin 287 artiklasta poikkeavan toimenpiteen soveltamista 31. joulukuuta 2024 asti. Poikkeustoimenpiteellä Unkari saa vapauttaa arvonlisäverosta ne verovelvolliset, joiden kansallisena valuuttana ilmaistavan vuosiliikevaihdon vasta-arvo on enintään 48 000 euroa,
            
            
               Komissio antoi alv-direktiivin 395 artiklan 2 kohdan toisen alakohdan mukaisesti Unkarin pyynnön tiedoksi muille jäsenvaltioille 28. kesäkuuta 2021 päivätyllä kirjeellä. Komissio ilmoitti Unkarille 29. kesäkuuta 2021 päivätyllä kirjeellä saaneensa kaikki pyynnön arviointiin tarvitsemansa tiedot. 
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               Alv-direktiivin XII osaston 1 luvussa annetaan jäsenvaltioille mahdollisuus soveltaa pieniin yrityksiin erityisjärjestelmiä, kuten mahdollisuutta myöntää verovapautus verovelvollisille, joiden vuosittainen liikevaihto jää tietyn raja-arvon alle. Alv-vapautus merkitsee sitä, että verovelvollisen ei tarvitse veloittaa arvonlisäveroa luovutuksistaan ja suorituksistaan, jolloin verovelvollinen ei voi myöskään vähentää arvonlisäveroa tuotantopanoksistaan.
            
            
               Alv-direktiivin 287 artiklan mukaan tietyt jäsenvaltiot, jotka ovat liittyneet unioniin 1. tammikuuta 1978 jälkeen, voivat myöntää verovapautuksen sellaisille verovelvollisille, joiden kansallisena valuuttana ilmaistavan vuosittaisen liikevaihdon vasta-arvo on niiden liittymispäivänä voimassa olleen muuntokurssin mukaan enintään kyseisessä säännöksessä mainittujen määrien suuruinen.
            
            
               Unkari voi alv-direktiivin 287 artiklan 12 kohdan nojalla vapauttaa arvonlisäverosta verovelvolliset, joiden kansallisena valuuttana ilmaistavan vuosittaisen liikevaihdon vasta-arvo on Unkarin liittymispäivänä voimassa olleen muuntokurssin mukaan laskettuna enintään 35 000 euroa. 
            
            
               Unkarille annettiin neuvoston päätöksellä (EU) 2018/1490
                  2
                lupa soveltaa 31. joulukuuta 2021 asti korkeampaa raja-arvoa ja siten vapauttaa arvonlisäverosta verovelvolliset, joiden kansallisena valuuttana ilmaistavan vuosittaisen liikevaihdon vasta-arvo on Unkarin liittymispäivänä voimassa olleen muuntokurssin mukaan laskettuna enintään 48 000 euroa. 
            
            
               Lupa jatkaa alv-vapautuksen käyttöä vuoden 2021 jälkeen sellaisten verovelvollisten osalta, joiden Unkarin forintteina ilmaistavan vuosiliikevaihdon vasta-arvo on enintään 48 000 euroa, merkitsisi huomattavaa yksinkertaistamista suhteellisen pienimuotoista yritystoimintaa harjoittavien verovelvollisten kannalta. Tämän alv-vapautuksen piiriin kuuluvien verovelvollisten ei tarvitse vähentää eikä maksaa arvonlisäveroa tai rekisteröityä arvonlisäverovelvolliseksi tai pitää täydellistä yksityiskohtaista kirjanpitoa arvonlisäveron alaisista liiketoimista. Yksinkertaistamisen ansiosta pienyritysten omistajat voivat käyttää enemmän aikaa ja resursseja liiketoimintansa kehittämiseen. Poikkeava toimenpide on verovelvollisille edelleen valinnainen. Sen vuoksi pienet yritykset, joiden liikevaihto ei ylitä raja-arvoa, voivat edelleen käyttää oikeuttaan soveltaa tavallista alv-järjestelmää.
            
            
               Lisäksi kustannukset, joita aiheutuu arvonlisäveron kantamisesta sellaisilta verovelvollisilta, joiden yritysten liikevaihto on melko pieni, ovat suhteettoman suuret verrattuna kannetun veron määrään. Nämä kustannukset liittyvät veronmaksajille tarkoitettujen palvelujen tarjoamiseen kyseisille verovelvollisille ja näiden verovelvollisten veroilmoitusten tarkastamiseen. Tämän vuoksi soveltamalla alv-vapautusta pienyritysten omistajiin verohallinto voi ohjata enemmän resursseja veropetosten, veronkierron ja verovilpin ehkäisemiseen ja torjuntaan sekä veronmaksajille tarjottavien palvelujen laadun parantamiseen ja suurilta yrityksiltä kannettavan arvonlisäveron kannon tehostamiseen.
            
            
               Toimenpide ei vaikuta merkittävästi alv-tulojen kokonaismäärään eikä lopullisessa kulutusvaiheessa kannettavien verotulojen kokonaismäärään.
            
            
               Poikkeava toimenpide, jolla yksinkertaistetaan pienten toimijoiden velvoitteita, on pienyrityksiä koskevien Euroopan unionin tavoitteiden mukainen.
            
            
               Tästä syystä on aiheellista antaa Unkarille lupa soveltaa poikkeavaa toimenpidettä 31. joulukuuta 2024 asti.
            
            
            
               •Yhdenmukaisuus muiden alaa koskevien politiikkojen säännösten kanssa
            
            
               Poikkeava toimenpide on neuvoston direktiivissä (EU) 2020/285
                  3
                asetettujen tavoitteiden mukainen. Kyseisellä direktiivillä muutetaan pienten yritysten erityisjärjestelmää koskevia alv-direktiivin 281–294 artiklaa. Toimenpide perustuu arvonlisäveroa koskevaan toimintasuunnitelmaan
                  4
               , ja sen tavoitteena on luoda nykyaikainen ja yksinkertaistettu järjestelmä pieniä yrityksiä varten. Sillä pyritään erityisesti vähentämään alv-säännösten noudattamisesta aiheutuvia kustannuksia ja kilpailun vääristymistä sekä kansallisella että EU:n tasolla, vähentämään raja-arvovaikutuksesta johtuvia kielteisiä seurauksia ja huolehtimaan siitä, että yritysten on helpompi noudattaa säännöksiä ja verohallintojen helpompi valvoa niiden noudattamista.
            
            
               Lisäksi 48 000 euron raja-arvo on yhdenmukainen direktiivin (EU) 2020/285 kanssa, koska siinä annetaan jäsenvaltioille mahdollisuus asettaa alv-vapautuksen edellyttämä vuosiliikevaihdon raja-arvo enintään 85 000 euron (tai kansallisena valuuttana ilmaistun vasta-arvon) tasolle.
            
         
         
            
               Muille jäsenvaltioille on myönnetty alv-direktiivin 285 ja 287 artiklan nojalla vastaavia poikkeuksia, joilla on vapautettu arvonlisäverosta sellaisia verovelvollisia, joiden vuosiliikevaihto on alle tietyn raja-arvon. Alankomaille
                  5
                on myönnetty 25 000 euron raja-arvo, Italialle
                  6
                30 000 euron raja-arvo, Belgialle
                  7
                25 000 euron raja-arvo, Luxemburgille
                  8
                35 000 euron raja-arvo, Puolalle
                  9
               , Latvialle
                  10
                ja Virolle
                  11
                40 000 euron raja-arvo, Liettualle
                  12
                55 000 euron raja-arvo, Kroatialle
                  13
                45 000 euron raja-arvo, Maltalle
                  14
                30 000 euron raja-arvo, Slovenialle
                  15
                50 000 euron raja-arvo ja Romanialle
                  16
                88 500 euron raja-arvo.
            
            
               Poikkeukset alv-direktiivistä olisi aina rajoitettava ajallisesti, jotta niiden vaikutuksia voidaan arvioida. Lisäksi Unkarin pyytämä erityistoimenpiteen voimassaolon jatkaminen 31. joulukuuta 2024 asti vastaa direktiivin (EU) 2020/285 vaatimuksia. Direktiivissä vahvistetaan 1. tammikuuta 2025 päiväksi, josta alkaen jäsenvaltioiden on sovellettava kansallisia säännöksiä, jotka niiden on annettava direktiivin noudattamiseksi.
            
            
               Ehdotettu toimenpide on näin ollen yhdenmukainen alv-direktiivin säännösten kanssa.
            
            
               •Yhdenmukaisuus unionin muiden politiikkojen kanssa
            
            
               Komissio on korostanut johdonmukaisesti sitä, että pienet yritykset tarvitsevat yksinkertaisempia sääntöjä. Tässä yhteydessä komissio hyväksyi maaliskuussa 2020 pk-yritysstrategian kestävää ja digitaalista Eurooppaa varten
                  17
                ja sitoutui tässä strategiassa jatkamaan työtä pk-yrityksiin kohdistuvan rasitteen vähentämiseksi. Tavoite, joka koskee pk-yrityksiin kohdistuvien lainsäädännöstä johtuvien rasitteiden keventämistä, on yksi strategian pilareista. Tämä erityistoimenpide on verosääntöjen osalta näiden tavoitteiden mukainen. Se on myös vuonna 2020 laaditun oikeudenmukaista ja yksinkertaista verotusta koskevan, elpymisstrategiaa tukevan toimintasuunnitelman
                  18
                mukainen. Kyseisessä toimintasuunnitelmassa todetaan, että verosäännösten noudattamisesta aiheutuvat kustannukset ovat EU:ssa edelleen suuria ja että säännösten noudattamisesta aiheutuu tyypillisesti huomattavasti enemmän kustannuksia pienille kuin suurille yrityksille.
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
            
               Alv-direktiivin 395 artikla.
            
            
               •Toissijaisuusperiaate (jaetun toimivallan osalta) 
            
            
               Kun otetaan huomioon ehdotuksen perustana oleva alv-direktiivin säännös, ehdotus kuuluu Euroopan unionin yksinomaiseen toimivaltaan. Sen vuoksi toissijaisuusperiaatetta ei sovelleta.
            
            
               •Suhteellisuusperiaate
            
            
               Päätös koskee jäsenvaltiolle sen omasta pyynnöstä annettavaa lupaa, eikä siihen liity velvollisuuksia.
            
            
               Koska poikkeuksen soveltamisala on rajallinen, erityistoimenpide on oikeassa suhteessa tavoitteeseen eli siihen nähden, että sillä pyritään yksinkertaistamaan veronkantoa pienten verovelvollisten ja verohallinnon kannalta.
            
            
               •Toimintatavan valinta
            
            
               Ehdotettu toimintatapa on neuvoston täytäntöönpanopäätös.
            
            
               Alv-direktiivin 395 artiklan mukaan yhteisistä alv-säännöistä voidaan poiketa vain, jos neuvosto antaa siihen luvan yksimielisellä päätöksellä, jonka se tekee komission ehdotuksesta. Neuvoston täytäntöönpanopäätös on parhaiten soveltuva toimintatapa, koska tällainen päätös voidaan osoittaa yksittäiselle jäsenvaltiolle.
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               •Sidosryhmien kuuleminen
            
            
               Sidosryhmien kuulemista ei järjestetty. Tämä ehdotus perustuu Unkarin esittämään pyyntöön ja koskee ainoastaan kyseistä jäsenvaltiota.
            
            
               •Vaikutustenarviointi
            
         
         
            
               
                  Ehdotetussa neuvoston täytäntöönpanopäätöksessä annetaan Unkarille lupa vapauttaa edelleen arvonlisäverosta verovelvolliset, joiden Unkarin forintteina ilmaistavan vuosittaisen liikevaihdon vasta-arvo on enintään 48 000 euroa. Yritysten, joiden verotettava liikevaihto ei ylitä raja-arvoa, ei tarvitse rekisteröityä alv-verovelvolliseksi. Siten toimenpiteellä vähennetään näiden yritysten hallinnollista rasitusta, koska niiden ei tarvitse pitää kirjaa arvonlisäverosta tai toimittaa alv-ilmoitusta. Tämän johdosta toimenpiteellä on mahdollisesti positiivinen vaikutus verohallintoon, koska se vähentää sille aiheutuvaa hallinnollista taakkaa. 
               
               
                  Unkarin viranomaisten mukaan perusteet korkeamman kynnysarvon käyttöön ottamiselle eivät ole muuttuneet. Arvonlisäverosta oli vapautettu 31. joulukuuta 2020 mennessä 766 118 verovelvollista, joiden Unkarin forintteina ilmaistavan liikevaihdon vasta-arvo oli enintään 48 000 euroa. Lukumäärä on 14 prosenttia korkeampi kuin ennen vuonna 2019 tapahtunutta raja-arvon käyttöönottoa. Kuten Unkari korosti, olisi arvostettava sitä, että henkilökohtaiseen verovapautukseen oikeutettujen verovelvollisten tulot kasvavat talouden parantuessa, mikä olisi otettava huomioon raja-arvoa määritettäessä. Vuoden 2019 jälkeen kuitenkin vain kolmannes arvonlisäverovelvollisista, joiden Unkarin forintteina ilmaistavan vuosittaisen liikevaihdon vasta-arvo on enintään 48 000 euroa, on päättänyt valita vapautuksen arvonlisäverosta.
               
               
                  Unkarin toimittamien tietojen mukaan neuvoston täytäntöönpanopäätöksen (EU) 2018/1490 mukainen kynnysarvon korottaminen 1. tammikuuta 2019 alkaen 35 000:sta 48 000:n euron vasta-arvoon johti 7,3 miljardin forintin talousarviotappioihin (noin 0,1–0,2 % suoriteperusteisista alv-tuloista) vuonna 2019.
               
               
                  Poikkeustoimenpide on verovelvollisille valinnainen. Verovelvolliset voivat edelleen valita tavallisen alv-järjestelmän direktiivin 2006/112/EY 290 artiklan mukaisesti.
               
            
            
               •Perusoikeudet
            
            
               
                  Ehdotuksella ei ole vaikutuksia perusoikeuksien suojeluun.
               
            
            
               4.TALOUSARVIOVAIKUTUKSET
            
            
               
                  Arvonlisäverosta kertyvien omien varojen lopullisesta yhdenmukaisesta kantomenettelystä annetun asetuksen (ETY, Euratom) N:o 1553/89 muuttamisesta 30 päivänä huhtikuuta 2021 annetun neuvoston asetuksen (EU, Euratom) 2021/769
                     19
                   tultua voimaan Unkari ei tee kompensaatiolaskelmaa alv-perusteisia omia varoja koskevasta varainhoitovuoden 2021 selvityksestä alkaen.
               
            
            
               2021/0368 (NLE)
            
            
               Ehdotus
            
            
               NEUVOSTON TÄYTÄNTÖÖNPANOPÄÄTÖS
            
            
               täytäntöönpanopäätöksen (EU) 2018/1490 muuttamisesta luvan antamiseksi Unkarille jatkaa direktiivin 2006/112/EY 287 artiklasta poikkeavan erityistoimenpiteen soveltamista
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen, 
            
            
               ottaa huomioon yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY
                  20
                ja erityisesti sen 395 artiklan 1 kohdan,
            
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
            
               (1)Direktiivin 2006/112/EY 287 artiklan 12 alakohdan mukaan Unkari voi myöntää vapautuksen arvonlisäverosta sellaisille verovelvollisille, joiden kansallisena valuuttana ilmaistavan vuosittaisen liikevaihdon vasta-arvo on Unkarin liittymispäivänä voimassa olleen muuntokurssin mukaan laskettuna enintään 35 000 euroa.
            
            
               (2)Unkarille annettiin neuvoston täytäntöönpanopäätöksellä (EU) 2018/1490
                  21
                lupa ottaa käyttöön direktiivin 2006/112/EY 287 artiklasta poikkeava erityistoimenpide, jolla arvonlisäverosta vapautetaan sellaiset verovelvolliset, joiden kansallisena valuuttana ilmaistavan vuosittaisen liikevaihdon raja-arvo on Unkarin liittymispäivänä voimassa olleen muuntokurssin mukaan enintään 48 000 euroa, joko 31 päivään joulukuuta 2021 tai sellaisen direktiivin voimaantuloon asti, jolla muutetaan direktiivin 2006/112/EY 281–294 artiklan säännöksiä, sen mukaan, kumpi näistä ajankohdista on aikaisempi.
            
            
               (3)Unkari pyysi 19 päivänä huhtikuuta 2021 päivätyllä kirjeellä lupaa jatkaa erityistoimenpiteen soveltamista 31 päivään joulukuuta 2024 asti, johon mennessä jäsenvaltioiden on saatettava osaksi kansallista lainsäädäntöä neuvoston direktiivi (EU) 2020/285
                  22
               , jossa säädetään pieniä yrityksiä koskevista yksinkertaisemmista alv-säännöistä. Kyseisen direktiivin mukaan jäsenvaltiot voivat myös antaa vapautuksen sellaisille verovelvollisille, joiden vuosittainen liikevaihto jäsenvaltiossa ei ylitä 85 000 euron raja-arvoa tai sen kansallisena valuuttana ilmaistavaa vasta-arvoa.
            
         
         
            
               (4)Komissio toimitti Unkarin esittämän pyynnön direktiivin 2006/112/EY 395 artiklan 2 kohdan toisen alakohdan mukaisesti muille jäsenvaltioille 28 päivänä kesäkuuta 2021 päivätyllä kirjeellä. Komissio ilmoitti Unkarille 29 päivänä kesäkuuta 2021 päivätyllä kirjeellä saaneensa kaikki pyynnön arviointiin tarvittavat tiedot.
            
            
               (5)Erityistoimenpide on johdonmukainen direktiivin (EU) 2020/285 kanssa, jolla pyritään vähentämään pienille yrityksille arvonlisäverosäännösten noudattamisesta aiheutuvia kustannuksia, kilpailun vääristymistä sekä kansallisella että unionin tasolla ja kielteisiä vaikutuksia, joita liittyy siirtymiseen verovapaudesta verotukseen (”raja-arvovaikutus”). Sillä pyritään myös varmistamaan, että pienten yritysten on helpompi noudattaa säännöksiä ja veroviranomaisten helpompi valvoa niiden noudattamista. Suuruudeltaan 48 000 euron raja-arvo on yhdenmukainen direktiivin 2006/112/EY 284 artiklan kanssa.
            
            
               (6)Erityistoimenpide pysyy valinnaisena verovelvollisille. Verovelvolliset voivat edelleen valita tavallisen arvonlisäverojärjestelmän direktiivin 2006/112/EY 290 artiklan nojalla.
            
            
               (7)Unkarin toimittamista tiedoista ilmenee, että erityistoimenpiteellä on vain vähäinen vaikutus Unkarissa lopullisessa kulutusvaiheessa kannettavien verotulojen kokonaismäärään.
            
            
               (8)Neuvoston asetuksen (EU, Euratom) 2021/769
                  23
                tultua voimaan Unkari ei tee kompensaatiolaskelmaa alv-perusteisista omista varoista varainhoitovuoden 2021 selvityksestä alkaen.
            
            
               (9)Koska erityistoimenpide vaikuttaa myönteisesti pieniin yrityksiin ja veroviranomaisiin vähentämällä niiden hallinnollisia rasitteita ja säännösten noudattamisesta aiheutuvia kustannuksia ja koska se ei vaikuta suuresti arvonlisäverotulojen kokonaiskertymään, Unkarille olisi annettava lupa jatkaa erityistoimenpiteen soveltamista.
            
            
               (10)Erityistoimenpiteen soveltamista koskevan luvan olisi oltava määräaikainen. Aikarajan olisi oltava riittävä, jotta raja-arvon vaikuttavuus ja asianmukaisuus pystytään arvioimaan. Lisäksi direktiivin (EU) 2020/285 3 artiklan 1 kohdan mukaan jäsenvaltioiden on annettava ja julkaistava kyseisen direktiivin 1 artiklan noudattamisen edellyttämät lait, asetukset ja hallinnolliset määräykset viimeistään 31 päivänä joulukuuta 2024 ja sovellettava kyseisiä säännöksiä 1 päivästä tammikuuta 2025. Tästä syystä on aiheellista antaa Unkarille lupa soveltaa erityistoimenpidettä 31 päivään joulukuuta 2024 asti.
            
            
               (11)Sen vuoksi täytäntöönpanopäätöstä (EU) 2018/1490 olisi muutettava,
            
            
               ON HYVÄKSYNYT TÄMÄN PÄÄTÖKSEN: 
            
            
               1 artikla
            
            
               Korvataan täytäntöönpanopäätöksen (EU) 2018/1490 2 artikla seuraavasti:
            
            
               ”2 artikla
            
            
               Tätä päätöstä sovelletaan 1 päivästä tammikuuta 2019 31 päivään joulukuuta 2024.” 
            
            
               2 artikla
            
            
               Tämä päätös on osoitettu Unkarille.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  
                        EUVL L 347, 11.12.2006, s. 1.
               
               
                  
                     (2)
                  
                        Neuvoston täytäntöönpanopäätös (EU) 2018/1490, annettu 2 päivänä lokakuuta 2018, luvan antamisesta Unkarille ottaa käyttöön yhteisestä arvonlisäverojärjestelmästä annetun direktiivin 2006/112/EY 287 artiklasta poikkeava erityistoimenpide (EUVL L 252, 8.10.2018, s. 38).
               
               
                  
                     (3)
                  
                        Neuvoston direktiivi (EU) 2020/285, annettu 18 päivänä helmikuuta 2020, yhteisestä arvonlisäverojärjestelmästä annetun direktiivin 2006/112/EY muuttamisesta pienten yritysten erityisjärjestelmän osalta ja asetuksen (EU) N:o 904/2010 muuttamisesta pienten yritysten erityisjärjestelmän asianmukaisen soveltamisen valvomiseksi tehtävän hallinnollisen yhteistyön ja tietojenvaihdon osalta (EUVL L 62, 2.3.2020, s. 13).
               
               
                  
                     (4)
                  
                        Komission tiedonanto Euroopan parlamentille, neuvostolle ja Euroopan talous- ja sosiaalikomitealle arvonlisäveroa koskevasta toimintasuunnitelmasta – Kohti EU:n yhtenäistä arvonlisäveroaluetta – aika tehdä päätöksiä (COM(2016) 148 final).
               
               
                  
                     (5)
                  
                        Neuvoston täytäntöönpanopäätös (EU) 2018/1904, annettu 4 päivänä joulukuuta 2018, luvan antamisesta Alankomaille ottaa käyttöön yhteisestä arvonlisäverojärjestelmästä annetun direktiivin 2006/112/EY 285 artiklasta poikkeava erityistoimenpide (EUVL L 310, 6.12.2018, s. 25).
               
               
                  
                     (6)
                  
                        Neuvoston täytäntöönpanopäätös (EU) 2016/1988, annettu 8 päivänä marraskuuta 2016, luvan antamisesta Italian tasavallalle jatkaa yhteisestä arvonlisäverojärjestelmästä annetun direktiivin 2006/112/EY 285 artiklasta poikkeavan erityistoimenpiteen soveltamista annetun täytäntöönpanopäätöksen 2013/678/EU muuttamisesta (EUVL L 306, 15.11.2016, s. 11).
               
               
                  
                     (7)
                  
                        Neuvoston täytäntöönpanopäätös (EU) 2018/2077, annettu 20 päivänä joulukuuta 2018, Belgian kuningaskunnalle annettavasta luvasta ottaa käyttöön yhteisestä arvonlisäverojärjestelmästä annetun direktiivin 2006/112/EY 285 artiklasta poikkeava erityistoimenpide annetun täytäntöönpanopäätöksen 2013/53/EU muuttamisesta (EUVL L 331, 28.12.2018, s. 222).
               
               
                  
                     (8)
                  
                        Neuvoston täytäntöönpanopäätös (EU) 2019/2210, annettu 19 päivänä joulukuuta 2019, luvan antamisesta Luxemburgille ottaa käyttöön yhteisestä arvonlisäverojärjestelmästä annetun direktiivin 2006/112/EY 285 artiklasta poikkeava erityistoimenpide annetun täytäntöönpanopäätöksen 2013/677/EU muuttamisesta (EUVL L 332, 23.12.2019, s. 155).
               
               
                  
                     (9)
                  
                        Neuvoston täytäntöönpanopäätös (EU) 2018/1919, annettu 4 päivänä joulukuuta 2018, luvan antamisesta Puolan tasavallalle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa toimenpidettä tehdyn päätöksen 2009/790/EY muuttamisesta (EUVL L 311, 7.12.2018, s. 32).
               
               
                  
                     (10)
                  
                        Neuvoston täytäntöönpanopäätös (EU) 2020/1261, annettu 4 päivänä syyskuuta 2020, luvan antamisesta Latvian tasavallalle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa erityistoimenpidettä annetun täytäntöönpanopäätöksen (EU) 2017/2408 muuttamisesta (EUVL L 296, 10.9.2020, s. 4).
               
               
                  
                     (11)
                  
                        Neuvoston täytäntöönpanopäätös (EU) 2021/358, annettu 22 päivänä helmikuuta 2021, luvan antamisesta Viron tasavallalle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa erityistoimenpidettä annetun täytäntöönpanopäätöksen (EU) 2017/563 muuttamisesta (EUVL L 69, 26.2.2021, s. 4).
               
               
                  
                     (12)
                  
                        Neuvoston täytäntöönpanopäätös (EU) 2021/86, annettu 22 päivänä tammikuuta 2021, Liettuan tasavallalle annettavasta luvasta soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa erityistoimenpidettä (EUVL L 30, 28.1.2021, s. 2).
               
               
                  
                     (13)
                  
                        Neuvoston täytäntöönpanopäätös (EU) 2020/1661, annettu 3 päivänä marraskuuta 2020, luvan antamisesta Kroatian tasavallalle ottaa käyttöön yhteisestä arvonlisäverojärjestelmästä annetun direktiivin 2006/112/EY 287 artiklasta poikkeava erityistoimenpide annetun täytäntöönpanopäätöksen (EU) 2017/1768 muuttamisesta (EUVL L 374, 10.11.2020, s. 4).
               
               
                  
                     (14)
                  
                        Neuvoston täytäntöönpanopäätös (EU) 2021/753, annettu 6 päivänä toukokuuta 2021, luvan antamisesta Maltalle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa erityistoimenpidettä ja täytäntöönpanopäätöksen (EU) 2018/279 kumoamisesta (EUVL L 163, 10.5.2021, s. 1).
               
               
                  
                     (15)
                  
                        Neuvoston täytäntöönpanopäätös (EU) 2018/1700, annettu 6 päivänä marraskuuta 2018, Slovenian tasavallalle annettavasta luvasta ottaa käyttöön yhteisestä arvonlisäverojärjestelmästä annetun direktiivin 2006/112/EY 287 artiklasta poikkeava erityistoimenpide annetun täytäntöönpanopäätöksen 2013/54/EU muuttamisesta (EUVL L 285, 13.11.2018, s. 78).
               
               
                  
                     (16)
                  
                        Neuvoston täytäntöönpanopäätös (EU) 2020/1260, annettu 4 päivänä syyskuuta 2020, luvan antamisesta Romanialle soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa erityistoimenpidettä annetun täytäntöönpanopäätöksen (EU) 2017/1855 muuttamisesta (EUVL L 296, 10.9.2020, s. 1).
               
               
                  
                     (17)
                  
                        Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle: Pk-yritysstrategia kestävää ja digitaalista Eurooppaa varten (COM(2020) 103 final).
               
               
                  
                     (18)
                  
                        Komission tiedonanto Euroopan parlamentille ja neuvostolle – Oikeudenmukaista ja yksinkertaista verotusta koskeva toimintasuunnitelma elpymisstrategian tueksi (COM(2020) 312 final).
               
               
                  
                     (19)
                  
                        Neuvoston asetus (EU, Euratom) 2021/769, annettu 30 päivänä huhtikuuta 2021, arvonlisäverosta kertyvien omien varojen lopullisesta yhdenmukaisesta kantomenettelystä annetun asetuksen (ETY, Euratom) N:o 1553/89 muuttamisesta (EUVL L 165, 11.5.2021, s. 9).
               
               
                  
                     (20)
                  
                        EUVL L 347, 11.12.2006, s. 1.
               
               
                  
                     (21)
                  
                        Neuvoston täytäntöönpanopäätös (EU) 2018/1490, annettu 2 päivänä lokakuuta 2018, luvan antamisesta Unkarille ottaa käyttöön yhteisestä arvonlisäverojärjestelmästä annetun direktiivin 2006/112/EY 287 artiklasta poikkeava erityistoimenpide (EUVL L 252, 8.10.2018, s. 38).
               
               
                  
                     (22)
                  
                        Neuvoston direktiivi (EU) 2020/285, annettu 18 päivänä helmikuuta 2020, yhteisestä arvonlisäverojärjestelmästä annetun direktiivin 2006/112/EY muuttamisesta pienten yritysten erityisjärjestelmän osalta ja asetuksen (EU) N:o 904/2010 muuttamisesta pienten yritysten erityisjärjestelmän asianmukaisen soveltamisen valvomiseksi tehtävän hallinnollisen yhteistyön ja tietojenvaihdon osalta (EUVL L 62, 2.3.2020, s. 13).
               
               
                  
                     (23)
                  
                        Neuvoston asetus (EU, Euratom) 2021/769, annettu 30 päivänä huhtikuuta 2021, arvonlisäverosta kertyvien omien varojen lopullisesta yhdenmukaisesta kantomenettelystä annetun asetuksen (ETY, Euratom) N:o 1553/89 muuttamisesta (EUVL L 165, 11.5.2021, s. 9).